താലിബാനുമായി ചര്ച്ച നടത്തി ചൈന പിന്തുണയും സഹായവും ഉറപ്പു നല്കി താലിബാന് പ്രതിനിധികളുമായി ചൈനീസ് വിദേശകാര്യ മന്ത്രി ദോഹയില് ചര്ച്ച നടത്തി. ചര്ച്ചയില് അഫ്ഗാന് മാനുഷികമായ പിന്തുണയും സഹായവും ചൈന ഉറപ്പു നല്കി. ചൈനയോടുള്ള സൗഹാര്ദം ശരിയായ തീരുമാനമായിരുന്നെന്ന് താലിബാന് പ്രതികരിക്കുകയും ചെയ്തു.ചൈനയുടെ വിദേശകാര്യ മന്ത്രി വാങ് യി, താലിബാന് ഉപപ്രധാനമന്തി മുല്ല അബ്ദുല് ഗനി ബറാദര് എന്നിവരാണ് ദോഹയില് ചര്ച്ച നടത്തിയത്.അഫ്ഗാന് മാനുഷികമായ സഹായം തുടരാനുള്ള സന്നദ്ധത ചര്ച്ചയില് ചൈന പ്രകടിപ്പിച്ചു. താല്കാലികമായ പ്രതിസന്ധികളെ അതിജീവിക്കാന് അഫ്ഗാനെ അന്താരാഷ്ട്ര സമൂഹവുമായി ചേര്ന്ന് സഹായിക്കുമെന്ന് വാങ് യി പറഞ്ഞു. മരുന്നും വാക്സിനും ധാന്യവുമടക്കം നാലു കോടി ഡോളറിന്റെ സഹായം ചൈന നേരത്തെ പ്രഖ്യാപിച്ചിരുന്നു.ഭീകര സംഘങ്ങളുടെ പ്രവര്ത്തനം താലിബാന് തടയുമെന്നാണ് പ്രതീക്ഷയെന്ന് ചൈന വ്യക്തമാക്കി. ൈചനയുടെ ഷിന്ജിയാങ് പ്രവിശ്യയില് നിരവധി ആക്രമണങ്ങള് നടത്തിയതായി ആരോപണമുള്ള ഈസ്റ്റ് തുര്ക്കസ്ഥന് ഇസ്ലാമിക് മൂവ്മെന്റ് പോലുള്ള സംഘടനകളെ താലിബാന് അടിച്ചമര്ത്തുമെന്ന പ്രതീക്ഷയും ചൈന പ്രകടിപ്പിച്ചു.നടപടികളിലും നിലപാടിലും തുറന്ന സമീപനവും സഹിഷ്ണുതയും ആവശ്യമാണെന്ന് താലിബാനെ ചൈന ഒാര്മപ്പെടുത്തി. സ്ത്രീകളുടെയും കുട്ടികളുടെയും അവകാശങ്ങള് സംരക്ഷിക്കണമെന്നും ചൈന ആഹ്വാനം ചെയ്തു.ൈചന ഒരിക്കലും അഫ്ഗാന്റെ ആഭ്യന്തര കാര്യങ്ങളില് സ്വാര്ത്ഥ താല്പര്യങ്ങളുമായി ഇടപെട്ടിട്ടില്ല അമേരിക്കയുടെ ഇടപെടലുകളെ സൂചിപ്പിച്ചുകൊണ്ട് വാങ് യി പറഞ്ഞു.ചൈന എപ്പോഴും അഫ്ഗാന്റെ പരമാധികാരത്തെ സ്വാതന്ത്ര്യ അവകാശത്തെയും അതിര്ത്തിയെയും ആദരിച്ചിട്ടുണ്ട്. സ്വന്തം വിധി നിര്ണയിക്കാനും വികസന പാത തെരഞ്ഞെടുക്കാനുമുള്ള അഫ്ഗാന് ജനതയുടെ അവകാശത്തെ മാനിക്കുകയും പിന്തുണക്കുകയും ചെയ്യും വാങ് യി പറഞ്ഞു.ചൈനക്കെതിരെ അഫ്ഗാന്റെ മണ്ണ് ഉപയോഗിക്കാന് ആരെയും അനുവദിക്കില്ലെന്ന് താലിബാന് ഉറപ്പു നല്കി. അഫ്ഗാനില് ചൈനീസ് നിക്ഷേപത്തിന് താലിബാന് അനുകൂലമാണ്. ചൈനപാക് എകണോമിക് കോറിഡോര് റോഡ് പദ്ധതി അഫ്ഗാനിലേക്ക് നീട്ടാനും താലിബാന് താല്പര്യമുണ്ട്.അതേസമയം, അഫ്ഗാനില് തിടുക്കത്തില് നിക്ഷേപമിറക്കേണ്ടെന്ന നിലപാടിലാണ് ചൈനീസ് കമ്ബനികള്. സാഹചര്യങ്ങള് സസൂക്ഷമം നിരീക്ഷിക്കുന്ന കമ്ബനികള്, സുരക്ഷ ഉറപ്പാക്കുന്ന സര്ക്കാറാണ് അഫ്ഗാനിലുള്ളതെന്ന് തെളിയട്ടെ എന്ന നിലപാടിലാണ്. അഫ്ഗാനില് ചെമ്ബ് ഖനനമടക്കമുള്ള വന്കിട ചൈനീസ് പദ്ധതികള് വര്ഷങ്ങളായി അനുഷകൂല സാഹചര്യം കാത്ത് കിടക്കുന്നുണ്ട്.